OpenLLM-France/wikimedia huggingface dataset:
# Gardens Shul

La sinagoga Gardens Shul, també anomenada Congregació Hebrea de Ciutat del Cap (en anglès: Cape Town Hebrew Congregation) va ser fundada en 1841, està situada en el Jardí Botànic de Ciutat del Cap, en el barri de Gardens de la mateixa ciutat, es tracta de la congregació jueva més antiga de Sud-àfrica. La congregació, és coneguda com "la sinagoga mare" de Sud-àfrica, té dues estructures històriques notables, la sinagoga de 1863 i la sinagoga de 1905. L'edifici original de 1849 ja no existeix. La congregació és particularment coneguda pel seu cor. La sinagoga també acull el museu jueu de Sud-àfrica.

## Referències

* ↑ https://web.archive.org/web/20140529053032/http://www.fellnertravelinfo.com/capetown/index.shtml
* ↑ http://www.sajewishmuseum.co.za/home/ Arxivat 2013-04-07 a Wayback Machine.
# General Stud Book

The General Stud-Book és un registre genealògic d'animals que recull les dades dels cavalls de pura raça criats al Regne Unit i alguns altres països. Concretament, s'utilitza per a documentar la criança del pura sang i la fundació de la raça a partir del cavall àrab. Ara es publica cada quatre anys per Weatherbys. El volum 47 es va publicar el 2013.
El 1791 James Weatherby va publicar Introduction to a General Stud Book, que era una temptativa de recollir els pedigrís dels cavalls de cursa i dels que havien corregut en el passat. Era ple d'errors i no era complet, però va ser molt popular i va portar el 1793 a la publicació del primer volum del General Stud Book que contenia molts més pedigrís i era més precís. El primer volum va ser revisat diverses vegades, les versions més significatives essent les de 1803, 1808, 1827, 1859 i 1891.
D'aleshores ençà, els Weatherby sempre han estat titulars dels drets del General Stud-Book ; les dues autoritats curses de cavalls que cobreixen el Regne Unit, la British Horseracing Authority a la Gran Bretanya (històricament, el Jockey Club) i el Horse Racing Ireland per a tota l'illa d'Irlanda, inclosa Irlanda del Nord, no mantenen aquest registre, que difereix de l'American Stud-Book, que està en mans del Jockey Club dels Estats Units.

## Referències

* ↑ Stud Book History
* ↑ «Weatherbys Limited - Stud Book». www.weatherbys.co.uk. [Consulta: 13 juny 2015].
* ↑ Montgomery The Thoroughbred p. 42
* ↑ «Weatherby's History». Arxivat de l'original el 2006-05-04. [Consulta: 6 gener 2023].
* ↑ «British Jockey Club». Arxivat de l'original el 2007-09-01. [Consulta: 6 gener 2023].
* ↑ «Horse Racing Ireland». Arxivat de l'original el 2010-01-25. [Consulta: 6 gener 2023].
* ↑ Jockey Club History
# Giovan Battista Marino

Giovan Battista Marino (1569-1625) fou un poeta italià que donà nom al moviment del marinisme, basat en l'exageració, l'ús de l'antítesi i els jocs conceptuals propis del barroc. El terme juga amb el cognom del fundador i el manierisme en què s'inspira.

## Biografia

Nascut a Nàpols en una família benestant, va conèixer de prop els cercles intel·lectuals italians, especialment els relacionats amb la literatura i la filosofia, mentre gaudia d'una joventut plena de plaers (fet que el va portar a enemistar-se amb el seu pare, advocat de renom). Després de diversos problemes amb la justícia mai aclarits del tot, emigrà cap a Roma, Torí i posteriorment París, on li arribà la fama literària com a poeta. Amb el triomf a l'estranger, pogué retornar a la seva ciutat natal abans de la seva mort.

## Estil

El seu estil pren els referents clàssics grecollatins i els adapta al gust barroc dominant a l'època, basat en una literatura recarregada, plena de recursos retòrics i jocs lingüístics per mostrar l'enginy i la cultura de l'autor. Barreja els temes cristians, mitològics, amorosos (amb influència d'Ovidi) i burlescs en les seves diferents composicions, fins i tot a una mateixa obra. Exalta el carpe diem i l'amor a la literatura.
Fou admirat per autors com Lope de Vega, Jean-Louis Guez de Balzac, Tristan l'Hermite o John Milton, entre d'altres. S'aprecia la seva petja en els moviments del preciosisme i del conceptisme, així com posteriorment en Benedetto Croce.

## Obres

* Le rime
* La lira
* L'Adone
* I panegirici
* La strage degli innocenti
* La Murtoleide
* Dicerie sacre
# Garra bourreti

Garra bourreti és una espècie de peix cipriniforme de la família dels ciprínids que es troba al Vietnam.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 2001. Freshwater fishes of northern Vietnam. A preliminary check-list of the fishes known or expected to occur in northern Vietnam with comments on systematics and nomenclature. Environment and Social Development Unit, East Asia and Pacific Region. The World Bank. Freshwater Fish. Vietnam (BOOK), Juny: i-iii + 1-123 + 1-18.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Garra caudofasciata

Garra caudofasciata és una espècie de peix cipriniforme de la família dels ciprínids.

## Morfologia

Els mascles poden assolir els 10,9 cm de longitud total.

## Distribució geogràfica

Es troba a Laos, Vietnam i la Xina.

## Referències

* ↑ Hamilton F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges . i-vii + 1-405.
* ↑ BioLib
* 1 2 FishBase (anglès)
* ↑ Kottelat, M., 2001. Fishes of Laos. WHT Publications Ltd., Colombo 5, Sri Lanka. 198 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Zhou, W., X.-F. Pan i M. Kottelat, 2005. Species of Garra and Discogobio (Teleostei: Cyprinidae) in Yuanjiang (Upper Red River) drainage of Yunnan Province, China with description of a new species. Zool. Studies 44(4):445-453.
# Gorodisxe (Perm)

Gorodisxe (rus: Городище) és un poble del krai de Perm, a Rússia, que pertany al districte rural de Solikamski. El 2010 tenia 898 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Gorodisxi

«Gorodisxi» té aquests significats:
* Gorodisxi (Uliànovsk), localitat de l'óblast d'Uliànovsk, a Rússia
* Gorodisxi (Vladímir), localitat de l'óblast de Vladímir, a Rússia
# Golf d'Alacant

El Golf o Badia d'Alacant és un entrant a la línia de la Costa Blanca de la mar Mediterrània entre el Cap de l'Horta (al nord) i el de Santa Pola al sud, al País Valencià.
La seua costa mesura més de 25 quilòmetres de longitud i recorre els termes municipals d'Elx, Santa Pola i Alacant, ciutat aquesta darrera de la qual pren el seu nom. El nucli urbà d'Alacant i el seu port se situen al litoral del golf.

## Història

Ibers, grecs i romans van apreciar especialment aquest espai per establir-hi poblacions. Pel que fa al període iber, hi vivien els deitans. Diversos estudis assenyalen que malgrat l'absència de restes de colònies gregues, hi tenien establiments permanents.

## Referències

* ↑ Gimpera, Pedro Bosch. Arqueologia i art ibèrica. Editorial Alpha, 1932, p. 354.
* ↑ Symposium de Prehistoria de la Península Ibérica (en castellà). Institución Príncipe de Viana, 1962, p. 287.
# Golf d'Aden

El golf d'Aden (àrab: خليج عدن, ẖalīj ʿAdn; somali: Badyarada 'Admēd) és un braç de mar de l'oceà Índic situat entre el Iemen, a la costa meridional de la península Aràbiga, i Djibouti i Somàlia a l'Àfrica. Al nord-oest, comunica amb la mar Roja a través de l'estret de Bab al-Màndeb.
És una via marítima essencial per al transport del petroli del golf Pèrsic, cosa que el fa molt important per a l'economia mundial. A més a més, és l'hàbitat natural de nombroses espècies de peixos i coralls, ja que és una mar poc contaminada. Els ports principals en són Aden (al Iemen), Berbera i Bosaso (a Somàlia) i la ciutat de Djibouti.
Malgrat tot, és un camí perillós, ja que els estats riberencs, especialment el Iemen i Somàlia, tenen una situació política inestable. També s'hi han produït diversos casos de pirateria i atacs terroristes, com l'atemptat suïcida que va patir el destructor estatunidenc USS Cole.

## Vegeu també

* Mar d'Eritrea
# Ghigi (equip ciclista)

L'equip Ghigi va ser un equip ciclista italià, de ciclisme en ruta que va competir entre 1958 i 1962. Estava dirigit per l'exciclista Luciano Pezzi.

## Principals resultats

* A través de Flandes: Willy Vannitsen (1958)
* Giro de Toscana: André Vlayen (1958)
* Fletxa de Heist: André Vlayen (1958), Leopold Schaeken (1959)
* Coppa Cicogna: Idrio Bui (1958), Livio Trapè (1961)
* Coppa Sabatini: Rino Benedetti (1959)
* Giro de Campània: Rino Benedetti (1959), Livio Trapè (1961)
* Giro del Vèneto: Rino Benedetti (1959), Angelino Soler (1962)
* Coppa Collecchio: Guido Carlesi (1959)
* Giro dels Abruços: Mario Zanchi (1961)
* Copa Sels: Jos Hoevenaers (1961)
* Giro de la Província de Reggio de Calàbria: Luigi Sarti (1962)
* Giro de la Romanya: Diego Ronchini (1962)
* Trofeu Matteotti: Pierino Baffi (1962)
* Coppa Bernocchi: Pierino Baffi (1962)
* Milà-Màntua: Pierino Baffi (1962)
* Milà-Vignola: Vendramino Bariviera (1962)

### A les grans voltes

* Giro d'Itàlia
** 5 participacions (1958, 1959, 1960, 1961, 1962)
** 5 victòries d'etapa:
*** 1 el 1958: Willy Vannitsen
*** 1 el 1959: Rino Benedetti
*** 3 el 1962: Angelino Soler (3)
** 0 classificació finals:
** 1 classificació secundària:
*** Gran Premi de la muntanya: Angelino Soler (1962)
* Tour de França
** 1 participació (1962)
** 1 victòria d'etapa:
*** 1 el 1962: Mario Minieri
* Volta a Espanya
** 0 participacions

## Enllaços externs

* Plantilles a memoire-du-cyclisme.eu
* Plantilles a sitiodeciclismo.net
* Plantilles i resultats a firstcycling.com
* Plantilles i resultats a cyclebase.nl
# Guigó VI del Vienès

Andreu de Borgonya (Guigó VI), nascut el 1184, mort el 14 de març 1237, Delfí de vienès, comte d'Albon, de Grenoble, d'Oisans i de Briançon de 1228 a 1237, conegut sota el nom de Guigó VI, fill d'Hug III, duc de Borgonya, i de Beatriu d'Albon, delfina del Vienès.
Va heretar els drets de la seva mare i hauria pres el nom honorífic de Guigó en memòria dels precedents delfins. Van fer donacions a diversos monestirs i va fundar la col·legial de Saint-André de Grenoble. Prudent i mesurat com la seva mare, va utilitzar més sovint la diplomàcia que la força per ampliar els seus estats.
Es va casar en primers casaments el 1202 amb Beatriu de Sabran (1182 † després de 1248), comtessa de Gap i d'Embrun, filla de Renyer I de Sabran, senyor de Caylar i de Garsenda d'Urgell-Forcalquier. Van tenir un fill:
Es van separar el 1215 i Guigó es va casar en segones noces el 15 de 15 de novembre de 1219 amb Beatriu de Montferrat (1210 † 1274), filla de Guillem VI, marquès de Montferrat, i de Berta de Clavesana. Van tenir dos fills:
* Guigó VII (1225 † 1269), delfí del Vienès
* Joan (1227 † 1239)

## Enllaços externs

* L'atelier des dauphins
* Genealogia

## Notes i referències

* ↑ . Aquest nom, de conveniència, li va ser donat molt més tard per certs historiadors. En realitat, en tots els seus actes, signava Andreu Dauphin. És doncs per aquest últim nom que s'hauria de ser designat aquest personatge i a vegades se l'esmenta com Guigó VI Andreu o Andreu Guigó VI del Vienès.
* ↑ Cf Gilles-Marie Moreau Le Saint-Denis des Dauphins : histoire de la collégiale Saint-André de Grenoble, L'Harmattan, 293 pàgines, 2010, ISBN 2296130623.
| Precedit per: Beatriu | Delfinat del Vienès 1228-1237 | Succeït per: Guigó VII |
# Gladkovskyita

La gladkovskyita és un mineral de la classe dels sulfurs. Rep el nom en honor de Boris Aleksandrovitch Gladkovsky (Борис Александровч Гладковского) (1937-1990), un reconegut geòleg i prospector d'or a la serralada dels Urals.

## Característiques

La gladkovskyita és un sulfur de fórmula química MnTlAs₃S₆. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019. Cristal·litza en el sistema trigonal. La seva duresa a l'escala de Mohs oscil·la entre 2 i 2,5. Es trona químicament relacionat amb l'auerbakhita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5248/1.

## Formació i jaciments

Va ser descoberta al dipòsit de Vorontsovskoe, a Turinsk, dins el raion de Serov (óblast de Sverdlovsk, Rússia), on es troba en un jaciment d’or, ric en tal·li, en bretxes calcàries, en forma de cristalls prismàtics grans de fins a 0,2 mm. Aquest dipòsit és l'únic indret de tot el planeta on ha estat descrita aquesta espècie mineral.

## Referències

* ↑ «Gladkovskyite» (en anglès). Mindat. [Consulta: 17 juliol 2021].
# Gant-Wevelgem 2018

La Gant-Wevelgem 2018 va ser la 80a edició de la clàssica belga Gant-Wevelgem i es disputà el 25 de març de 2018 sobre un recorregut de 250,8 km, amb sortida a Deinze i arribada a Wevelgem. Aquesta era la dotzena prova de l'UCI World Tour 2018, amb una categoria 1.UWT.
El vencedor final fou l'eslovac Peter Sagan (Bora-Hansgrohe), que s'imposà a l'esprint a l'italià Elia Viviani (Quick-Step Floors) i al francès Arnaud Démare (Groupama-FDJ), segon i tercer respectivament.

## Equips

En la cursa hi prendran part 25 equips, els 18 equips UCI WorldTeams i set equips convidats de categoria professional continental:.

## Recorregut

El recorregut del 2018 és molt similar al del 2017, amb 11 cotes a superar, alguna d'elles sobre llambordes, i el pas per tres nous Plugstreets, « petits camins estrets, sinuosos » que foren incorporats el 2017 per commemorar la treva de Nadal de 1914 i retre un homenatge a les víctimes de la Primera Guerra Mundial a Flandes. ·
Detall de les ascensions :
| Cim | Nom | Km | Pendent mitjana | Pendent màxima | Km a meta |
| 1 | Mont des Cats | 136,7 | % | % | 113,6 |
| 2 | Kokereelberg | 140,2 | % | % | 110,1 |
| 3 | Vert Mont | 142,5 | % | % | 107,8 |
| 4 | Mont Noir - Cota de Ravel Put | 144,8 | % | % | 105,5 |
| 5 | Mont Noir - Cota de la Blanchisserie | 150,0 | % | % | 100,3 |
| 6 | Ravensberg | 156,5 | % | % | 93,8 |
| 7 | Baneberg | 167,6 | % | % | 82,7 |
| 8 | Kemmelberg - Belvedère | 175,6 | % | % | 74,7 |
| 9 | Monteberg | 179,6 | % | % | 70,7 |
| 10 | Baneberg | 211,4 | % | % | 38,9 |
| 11 | Kemmelberg - Ossuaire | 216,0 | % | % | 34,3 |

## Classificació final

Font: ProCyclingStats :

## Referències

* ↑ Piedrabuena, Celes «Peter Sagan despeja las dudas y se impone al sprint en la Gante-Wevelgem». El Mundo Deportivo, 26-03-2018 [Consulta: 2 abril 2018].
* ↑ «Drie Belgische teams vervolledigen Gent-Wevelgem», 25-01-2018. Arxivat de l'original el 24 de març 2018. [Consulta: 23 març 2018].
* ↑ «Gand-Wevelgem - Une 80e édition avec plusieurs favoris, onze côtes et les 'plugstreets'», 23-03-2018. [Consulta: 27 març 2018].
* ↑ «Comines-Warneton: Gand-Wevelgem empruntera les Plugstreets», 09-03-2017. [Consulta: 26 març 2017].
* ↑ «Gand-Wevelgem sur les traces de la Grande Guerre à Ploegsteert», 08-03-2017. [Consulta: 26 març 2017].

## Enllaços externs

* Web de la cursa (anglès) (neerlandès)
# Giraldo de Merlo

Giraldo de Merlo (Flandes,1574 - Toledo, 1620) fou un escultor en la transició del Renaixement al Barroc espanyol. Va afaiçonar escultures de marbre per al Convento de San José d'Àvila, els retaules majors de les catedrals de Ciudad Real, Sigüenza i de l'església del Monestir de Guadalupe, així com vàries escultures a Toledo. Va ser col·laborador i amic personal de Jorge Manuel Theotocópuli, el fill d'El Greco.

## Referències

* ↑ «Giraldo de Merlo». [Consulta: 11 gener 2020].

## Enllaços externs

* http://www.lahornacina.com/semblanzasmerlo.htm
# Giraldona Carlino

Giraldona Carlino (Napols, XIV segle – XV segle) va ser una noble italiana, amant del Rei de Nàpols Alfons V d'Aragó.

## Biografia

Va donar al sobirà tres fills:
* Ferran (1424 - 1494), successor del seu pare com a rei de Nàpols del 1458 al 1494, va néixer mentre Giraldona era a Espanya, després d'haver-hi acompanyat Alfons V el desembre del 1423;
* Maria (1425 - 1449), es va casar el 1444 amb el marquès de Ferrara Lionel d'Este, fill de Nicolau III d'Este ;
* Eleonora es va casar amb el príncep de Rossano i el duc de Sessa Marino Marzano el 1444.
Giraldona es va casar amb Gaspar Reverdit de Barcelona.

## Referències

* ↑ Enrico De Rosa. D'Auria. Alfonso I d'Aragona: il Re che ha fatto il Rinascimento a Napoli, 2007.
* ↑ Sara Prossomariti. I Signori di Napoli, 2014.
* ↑ «FERDINANDO I d'Aragona, re di Napoli». Enciclopedia Treccani. Roma: Istituto della Enciclopedia Italiana.
# Gastines

Gastines és un municipi francès situat al departament de Mayenne i a la regió del País del Loira. El 2018 tenia 166 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 28 gener 2024].
# Gaston

«Gaston o Gastón» té aquests significats:
* Toponímia:
** Gaston (Carolina del Nord), població dels Estats Units a l'estat de Carolina del Nord
** Gaston (Carolina del Sud), població dels Estats Units a l'estat de Carolina del Sud
** Gaston (Indiana), població dels Estats Units a l'estat d'Indiana
** Gaston (Oregon), població dels Estats Units a l'estat d'Oregon
* Biografies:
** Amparo Gastón (Sant Sebastià, Guipúscoa, 1921 - Madrid, 2009), intel·lectual i poeta espanyola
** Colin Gaston (1973, Tolosa de Llenguadoc), jugador de rugbi a 15 francès que juga al lloc de segona Línia
** Daniel Gastón Montenegro (Buenos Aires, 1979), futbolista argentí que ocupa la posició de migcampista defensiu
** Emilia Gastón Burillo (1904 - ?), primera parlant nativa d'esperanto del món
** Emilio Gastón Sanz (Saragossa, 1935), advocat i polític espanyol
** Emilio Gastón Ugarte o Emilio Gastón Huarte (Saragossa, 1877 - 1925), advocat i esperantista
** Inés Gastón Burillo (Saragossa, 1906 - 1993), esperantista aragonesa
** Iñaki Gastón Crespo (Bilbao, 1963), ciclista basc professional entre 1984 i 1994
** Martín Gastón Demichelis (1980), futbolista argentí
** Maximiliano Gastón López (Buenos Aires, 1984), futbolista argentí
** Rafael Gastón Burillo (Saragossa, 1908 - 1963), filòleg, llatinista, esperantista, advocat i estudiós de l'aragonès
** Roque Gastón Máspoli (Montevideo, 1917-2004), futbolista i entrenador de futbol uruguaià
# Guillem Fresquet

Guillem Fresquet Bardina (Barcelona, 1914-Tarragona, 1991) fou un pintor i dibuixant català nascut al barri del Poble Nou de Barcelona. Estudià a l'escola d'arts i oficis de Barcelona on va tenir com a mestres Lluís Muntané, Soler Puig i Francesc Labarta. El seu debut artístic fou el 1945 a la sala Velasco de Barcelona i ha celebrat exposicions, a més de les principals ciutats espanyoles, a Mèxic, Canadà, França, etc. Les seves obres figuren a importants museus nacionals i a l'estranger, a destacar el Museu d'art Modern de la diputació de Barcelona i el de Tarragona i també podem trobar les seves obres en importants col·leccions particulars. El 1973, la Fábrica Nacional de Moneda y Timbre, li va fer l'encàrrec de pintar vistes de ciutats espanyoles per a reproduir en els segells. És autor del llibre Como pintar a la acuarela. Malgrat que conreà diverses tècniques la seva especialitat fou l'aquarel·la.
Considerat com un dels aquarel·listes catalans més importants del segle xx. Al llarg de la seva carrera artística va rebre nombrosos premis i mencions, a destacar la Primera Medalla de l'Agrupació d'Aquarel·listes de Catalunya, que va guanyar en tres ocasions, les mateixes vegades que va guanyar el Primer Premi de la biennal de Montblanc.

## Referències

* ↑ lerín «Acuarelas de Fresquet en la Sala Bordejé». , 11-02-2008.
# Guillem Forteza i Valentí

Guillem Forteza i Valentí (Palma, Mallorca, 1830 - 1873) fou un assagista i poeta mallorquí que treballà a l'Arxiu Municipal de Barcelona i a la Reial Acadèmia de la Història. Encara que escrigué principalment en castellà, publicà uns quants poemes en català, dels que destaca L'orfenet savoiard.

## Obra

* Juicio crítico de las obras de don Antonio de Capmany de Montpalau (1857)
* Algunas observaciones acerca del estado actual de las letras en España (1860)
* Obras críticas (1882)
* Obras literarias (1894)

## Enllaços externs

* «Guillem Forteza i Valentí». Gran Enciclopèdia Catalana. Barcelona: Grup Enciclopèdia Catalana.
# Gymnothorax prasinus

Gymnothorax prasinus és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 91,5 cm de longitud total.

## Distribució geogràfica

Es troba a Nova Zelanda i al sud d'Austràlia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gualberto Fernández

Gualberto Fernández (El Salvador, 12 de juliol de 1941) és un exfutbolista salvadorenc de la dècada de 1970.
Fou internacional amb la selecció del Salvador.
Pel que fa a clubs, destacà a Alianza i Atlante.
Un cop retirat fou entrenador a Independiente, Cojutepeque i Alianza.

## Referències

* ↑ Gualberto Fernández Fitxa i estadístiques a la FIFA
* ↑ Perfil a ceroacero.es
* ↑ ¿Qué PASó con... "El pulpo" Fernández? - El Salvador.com (castellà) Arxivat 2012-09-28 a Wayback Machine.
# Gualberto Villarroel

Gualberto Villarroel López (Vila Rivero, Cochabamba, Bolívia; 15 de desembre de 1908 - La Paz, Bolívia; 21 de juliol de 1946) va ser un militar i polític bolivià, president de la Junta Militar de Govern (1943-1944), president provisional (1944-1945) i president constitucional (1945-1946).
Un reformista, de vegades avaluat per les seves simpaties feixistes, unes altres pels seus vincles amb el president argentí Juan Domingo Perón i els seus al·legats de tercer posicionisme. Però sobretot és recordat per la seva tràgica mort el dia que una torba el va deposar del poder, assassinant-lo i després penjant públicament el seu cadàver.

## Referències

* ↑ «Biografía de Gualberto Villarroel» (en castellà). [Consulta: 15 desembre 2014].